《答文起病中见寄兼订西林之约》
明代·李之世

秋色今如许，秋期閒未閒。囊中时贮药，梦里亦寻山。

晓树迎霜早，寒潮带月还。对景堪延赏，无然静掩关。

作者简介：李之世，字长度，号鹤汀。新会东亭人。以麟子。明神宗万历三十四年（一六〇六）举人。晚年始就琼山教谕，迁池州府推官。未几移疾罢归。著作极多，有《圭山副藏》、《剩山水房漫稿》、及《北游》、《南归》、《雪航》、《家园》、《泡庵》、《朱崖》、《息庵》、《水竹洞》、《不住庵》诸集。